Hierdie boek is een van die hartseerstes waaraan ek nog gewerk het, maar tog is dit baie inspirerend. Dit vertel van die wedervaringe van 'n gesin in die Bethulie- en Kabusie kampe - nie net die gesin se wel en weë word bespreek nie maar ook word die toestande en sterftes in die kampe beskryf. Die Bethulie-Konsentrasiekamp sou van al die kampe van die oorlog die hoogste offer moes bring: Nie minder as 1,714 oumense, moeders en kinders het in die Kampkerkhof hulle laaste rusplek gevind nie.